b'\n_START_ARTICLE_\nKuldioxid\n_START_SECTION_\nFarer\n_START_PARAGRAPH_\nKuldioxid er tungere end luft og i h\xc3\xb8je koncentration kan den fortr\xc3\xa6nge luftens ilt. Den er uden lugt og kan medf\xc3\xb8re d\xc3\xb8den ved kv\xc3\xa6lning grundet iltmangel.  Der opleves dog f\xc3\xb8rst v\xc3\xa6sentlige fysiologiske effekter, herunder for\xc3\xb8get respiration (forpustet, stak\xc3\xa5ndethed) og narkotisk virkning   _NEWLINE_En kulsyreslukker m\xc3\xa5 aldrig t\xc3\xb8mmes ind i en beholder, hvor der kan v\xc3\xa6re brandfarlige dampe, eksempelvis benzin, i et misforst\xc3\xa5et fors\xc3\xb8g p\xc3\xa5 at g\xc3\xb8re atmosf\xc3\xa6ren \xe2\x80\x9dsikker\xe2\x80\x9d. Det er livsfarligt. Der dannes gnister, som kan ant\xc3\xa6nde dampene og medf\xc3\xb8re eksplosion\n_START_SECTION_\nForbr\xc3\xa6nding\n_START_PARAGRAPH_\nKuldioxid dannes ved forbr\xc3\xa6nding, oxidation af organisk materiale som fossile br\xc3\xa6ndstoffer og andet organisk materiale, n\xc3\xa5r der er tilstr\xc3\xa6kkelig ilt (oxygen) tilstede._NEWLINE_Hvis der er iltunderskud, kan der dannes kulmonooxid.\n_START_SECTION_\nRespiration og fotosyntese\n_START_PARAGRAPH_\nVed respiration omdannes kulhydrater under optagelse af ilt til kuldioxid og vand. Respirationen foreg\xc3\xa5r i alle levende organismer. Hos mennesker og dyr ud\xc3\xa5ndes kuldioxid via lungerne. Et menneske ud\xc3\xa5nder ca. 450 L kuldioxid svarende til 900 gram pr. dag._NEWLINE_Respirationsligningen: C\xe2\x82\x86H\xe2\x82\x81\xe2\x82\x82O6 + 6 O\xe2\x82\x82 \xe2\x86\x92 6 CO\xe2\x82\x82 + 6 H\xe2\x82\x82O_NEWLINE_Planter optager kuldioxid ved fotosyntese og omdanner kuldioxid og vand til kulhydrater. _NEWLINE_Fotosynteseligningen: 6 CO\xe2\x82\x82 + 6 H\xe2\x82\x82O \xe2\x86\x92 C\xe2\x82\x86H\xe2\x82\x81\xe2\x82\x82O\xe2\x82\x86 + 6 O\xe2\x82\x82 _NEWLINE_Kuldioxid er i dag til stede i Jordens atmosf\xc3\xa6re i en koncentration p\xc3\xa5 ca. 0,04\xc2\xa0% (400 ppm) i den t\xc3\xb8rrede luft.  Koncentrationen er stigende, og er tiltaget med 40% siden industrialiseringen startede. _NEWLINE_Luftens indhold varierer lidt med \xc3\xa5rstiden. Luftarten virker som en drivhusgas. Kuldioxid indg\xc3\xa5r i et stort kredsl\xc3\xb8b. Luftens indhold af kuldioxid er i ligev\xc3\xa6gt med hydrosf\xc3\xa6rens indhold af kuldioxid. Hydrosf\xc3\xa6rens stigende kuldioxidindhold medf\xc3\xb8rer en \xc3\xa6ndring af pH kaldet forsuring. Verdenshavenes forsuring omtales som "det andet kuldioxid-problem".'